laion/Wikipedia-Exotic huggingface dataset:
מירי מסיקה (אלבום)

מירי מסיקה הוא אלבום הבכורה של הזמרת מירי מסיקה. האלבום יצא לאור ב-2 באפריל 2005, על ידי חברת התקליטים הד ארצי תחת הלייבל "עננה". האלבום הופק על ידי אורי זך ושמוליק נויפלד. כעבור חמישה חודשים מאז יציאתו, קיבל האלבום מעמד זהב על מכירות של יותר מ-20,000 עותקים. שלושה חודשים אחר-כך האלבום הגיע למעמד פלטינה על מכירות של למעלה מ-40,000 עותקים. עד היום הגיע אלבום זה למעמד "פלטינה כפולה" ונמכרו ממנו למעלה מ-80,000 עותקים בישראל. הסינגל "לשם" הפך ללהיט והופק לו קליפ. השיר מתאר מערכת יחסים בין גבר מאוהב לאשה שאיננה מחזירה לו אהבה. השיר זכה בכמה מצעדים כ"שיר השנה" והיה מועמד לשיר השנה בטקס פרסי העמ"י בערוץ 24. האלבום היה אף מועמד לתואר "אלבום השנה" בטקס פרסי עמ"י. באלבום, לצד השירים המקוריים, ישנן שתי גרסאות כיסוי (קאברים) לשירים מוכרים: "הצל ואני" שכתב, הלחין ושר במקור יהודה פוליקר (נכלל באלבומו "פחות אבל כואב"), ו"שיר לשירה" שכתב יהונתן גפן (נכתב במקור בספרו "הכבש השישה עשר") והולחן על ידי קורין אלאל (ובוצע גם במקור על ידה). גרסתה של מסיקה זכתה להצלחה ולהשמעות רבות ברדיו. תופים: אשר פדי, תומר צידקיהו בס: בנצי גפני, מיקי ורשאי סינתי בס: אורי זך תכנותים, קלידים: אורי זך, שמוליק נויפלד, רביב בן מנחם פסנתר: אורי זך, גיל פלדמן עוּד, סאז: יניב טייכמן רביעיית מיתרים: לודה אוזריצקי גיטרות: דודו טסה, יונתן פריג', לידור לוי כלי הקשה: אורן בלבן כינור: פליקס מזרחי חליל: אמיר שהסאר אקורדיון: שמוליק נויפלד מילות שירי אלבום "מירי מסיקה" באתר שירונט בלעדי ל"ידיעות אחרונות": מירי מסיקה, באתר ynet, 11 בספטמבר 2007
מרגריטה אורטגה

מרגריטה אורטגה ולדס (בספרדית: Margarita Ortega Valdés; סונורה, 1871 - מקסיקלי, 23 בנובמבר 1913) הייתה מומחית כלי נשק, צלפית, אחות, שליחה ומרגלת מקסיקנית, והחיילת המגוניסטית הידועה ביותר. אורטגה נולדה למשפחה עשירה במדינת סונורה במקסיקו, להורים דולורס ולדס ופבלו אורטגה. המשפחה עברה לבאחה קליפורניה בשנת 1891, שם כעבור שנה, בטקאטה (Tecate), אורטגה נישאה לפסקואל גורטר. לזוג נולדה בת, רוסאורה גורטרי אורטגה, זמן קצר לפני מותו של פסקואל. אורטגה נישאה בשנית, למנואל דמארה, בנו של אנטוניו דמארה. ב-1911, אורטגה הצטרפה לשורות המפלגה הליברלית המקסיקנית, ונלחמה - עם בתה רוסאורה לצידה - עם המהפכנים במרד נגד פורפיריו דיאס.. לזמן קצר המורדים אך הצליחו לקבל שלטיה על עיירת הגבול מקסיקלי. הלחימה באזור נמשכה ובשנת 1913, מרגריטה אורטגה נלכדה בשבי המיליציה המקסיקנית. הן נאלצו לצאת לצעדה ארוכה במדבר, והושארו שם ללא אוכל או מים. השתיים הצליחו להגיע למקום מקלט בפיניקס שבאריזונה, אך רוסאורה מתה מפצעיה לאחר זמן קצר. כשאורטגה יצאה למשימה נוספת בסונורה, היא נלכדה שוב, והפעם העמידו אותה בכלוב בכיכר הכפר, שם הכו אותה והשפילו. אך היא סירבה לבגוד בחבריה למהפכה, וכעבור ארבעה ימי עינויים, הוצאה להורג. Ruíz, Vicki; Korrol, Virginia Sánchez (30 ביוני 2006). Latinas in the United States: A Historical Encyclopedia. Indiana University Press. ISBN 978-0-253-34681-0. {{cite book}}: (עזרה) Tutino, John (15 במאי 2012). Mexico and Mexicans in the Making of the United States. University of Texas Press. ISBN 978-0-292-73718-1. {{cite book}}: (עזרה) Aragon Castillo, Olga Alicia (22 בנובמבר 2009). "Merecen tres revolucionarias ser rescatadas del olvido". La Jornada (בספרדית). Universidad Nacional Autónoma de México. p. 27. {{cite news}}: (עזרה)(בספרדית)‎ (Universidad Nacional Autónoma de México). "Revolutionary Mexican Women in History and Film". Arizona State University. Ruíz & Korrol 2006, p. 466. Estrada Barrera, Enrique (6 במרץ 2009). "Las mujeres de México y Baja California". Periodistas en línea (בספרדית). Mexico City, Mexico: UNAM. {{cite journal}}: (עזרה) Samaniego López, Marco Antonio, "El impacto del maderismo en Baja California, 1911". (in Spanish) Flores Magón, Ricardo, Margarita Ortega. (in Spanish) Tutino 2012, p. 221.
שארל מאליכ

שארל מאליכ (1906–1987 באנגלית: Charles Malik ) היה דיפלומט, הוגה, פילוסוף וסופר לבנוני . מאליכ נולד בצפון-מערב לבנון, לאב חביב מאליכ ואם זריפה קאראם. בילדותו למד בבית הספר האמריקאי בלבנון והמשיך לימודיו באוניברסיטה האמריקנית בביירות. בשנת 1929 עבר מאליכ לקהיר, שם החל להתעניין בפילוסופיה שאותה המשיך ללמוד באוניברסיטת הרווארד, בשנת 1932 עבר ללמודבאוניברסיטת פרייבורג שבגרמניה עד שנת 1933, לאחר עליית היטלר ומפלגתו לשלטון. בשנת 1945 מונה מאליכ לשגריר לבנון בארצות הברית ומול האו"ם. מאליכ שימש כשגריר לבנון כשהאו"ם הוקם. בשנת 1948 ונטל חלק מכתיבת ההכרזה לכל באי עולם בדבר זכויות האדם, ומילא את תפקידו כשגריר עד שנת 1955. מדיה וקבצים בנושא שארל מאליכ בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הפנרפיירדיר (כדורגל)

פימלייקפלאג הפנרפיירדיר (איסלנדית: Fimleikafélag Hafnarfjarðar או בקיצור FH) הוא מועדון כדורגל איסלנדי, המשחק בעיר הפנרפיירדיר והיא אלופת איסלנד נכון לשנת 2017 הקבוצה נוסדה בשנת 1928 בתור מועדון התעמלות, ולאחר כך עברה הקבוצה לענפי ספורט אחרים. אף, אייץ' עלו לליגת העל האיסלנדית בפעם הראשונה בשנת 1979. ב-2001 סיימה הקבוצה במקום השלישי בליגת העל האיסלנדית, בשנת 2004 זכתה לראשונה באליפות הליגה ושמרה של תואר זה שלוש שנים ברציפות. ב-2007 זכתה גם לראשונה בגביע האיסלנדי. לאחר מכן שבה אף, אייץ' לזכות באליפות שוב בשנים 2008, ו-2009, וב-2010 זכתה שוב בגביע האיסלנדי. בעונת 2013-2012 זכתה שוב באליפות הליגה והגיעה לראשונה עד לפלייאוף של הליגה האירופית עד שהודחה על ידי גנק. בעונות 2016-2015, ובעונת 2016-2017 זכו שוב באליפות אך לא הצליחו לגביע לשלב הבתים של ליגת האלופות ושל הליגה האירופית. אליפות איסלנד: 8 2004, 2005, 2006, 2008, 2009, 2012, 2015, 2016 הגביע האיסלנדי: 2 2007, 2010 גביע הליגה האיסלנדי: 6 2002, 2004, 2006, 2007, 2009, 2014 הסופר קאפ האיסלנדי: 6 2004, 2006, 2008, 2009, 2010, 2013 מדיה וקבצים בנושא הפנרפיירדיר בוויקישיתוף אתר האינטרנט הרשמי של הפנרפיירדיר (באיסלנדית) פרופיל, באתר אופ"א פרופיל, באתר Soccerway
יחסי אירלנד–מרוקו

יחסי אירלנד–מרוקו הם היחסים הדיפלומטיים הרשמיים שבין הרפובליקה של אירלנד לבין ממלכת מרוקו. אירלנד לא מיוצגת במרוקו בדרג השגרירות והשגרירות שלה בליסבון, פורטוגל אמונה גם על מרוקו. בדרג הקונסוליות מיוצגת אירלנד במרוקו באמצעות שתי קונסוליות, האחת בעיר אגאדיר והשנייה בעיר קזבלנקה. מרוקו מיוצגת באירלנד באמצעות השגרירות שהיא מחזיקה בדבלין, בירת המדינה. בשנת 2015 ייצאה אירלנד למרוקו סחורה בשווי 111 מיליון דולר אמריקאי. המוצרים העיקריים שנסחרו היו בשמים ומוצרי חלב. באותה השנה, ייצרה מרוקו לאירלנד סחורה בשווי 88.3 מיליון דולר אמריקאי. המוצרים העיקריים שנסחרו היו חולצות, סוודרים, בגדים בכלליות ומכוניות. Ireland in Morocco, Embassy of Ireland In Morocco EMBASSY OF MOROCCO IN DUBLIN, IRELAND, EMBASSYPAGES.COM What does Ireland export to Morocco? (2015), OEC What does Ireland import from Morocco? (2015), OEC
ביגפוט ג'וניור

ביגפוט ג'וניור (באנגלית: Bigfoot Junior) הוא סרט קולנוע בלגי-צרפתי בהנפשה ממוחשבת, מסוגת קומדיה ופנטזיה, שמבוסס על הסיפור של המפלצת המיתולוגית ביגפוט. הסרט הוקרן לראשונה בצרפת ב-16 באוגוסט 2017, ובישראל בדיבוב עברי ב-10 באוגוסט באותה שנה. ב-5 באוגוסט 2020 הופץ סרט המשך שנקרא "ביגפוט ג'וניור 2". הסרט מספר על אדם (בדיבוב העברי של ניר פרץ) נער שכשהיה תינוק אביו נעלם. כאשר קורות התפתחויות משונות כגון גדילת הרגליים וצמיחת השיער בין לילה, אדם מחליט לחפש את אביו לפי כתובת חרוטה על חתיכת עץ. הוא מגיע ליער ופוגש את אביו, ביגפוט האגדי (בדיבוב העברי של צביקה פורמן) הוא מגלה שהוא יכול לרוץ מהר, לדבר עם חיות, ולרפא פצעים ושברים. בינתיים גאון מרושע בשם וולאס (בדיבוב העברי של איציק כהן) תופס את אביו של אדם על מנת שיוכל לעשות עליו ניסויים שיתרמו לחברת הפאות שלו (לאחר שגילה את סוד צמיחת השיער) וכל החיות עוזרות לאדם להחזיר את אביו. "ביגפוט ג'וניור", במסד הנתונים הקולנועיים IMDb (באנגלית) "ביגפוט ג'וניור", באתר נטפליקס "ביגפוט ג'וניור", באתר AllMovie (באנגלית) "ביגפוט ג'וניור", באתר Rotten Tomatoes (באנגלית) "ביגפוט ג'וניור", באתר Box Office Mojo (באנגלית) "ביגפוט ג'וניור", באתר Metacritic (באנגלית) "ביגפוט ג'וניור", באתר אידיבי "ביגפוט ג'וניור", במסד הנתונים הקולנועיים KinoPoisk (ברוסית) ביגפוט ג'וניור, במיזם "אישים" לתיעוד היצירה הישראלית ביגפוט ג'וניור מדובב - סינמה סיטי, באתר www.cinema-city.co.il ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
נבחרת יוגוסלביה בכדורסל נשים

נבחרת יוגוסלביה בכדורסל נשים הייתה קבוצת כדורסל הנשים הלאומית של יוגוסלביה. תקופת הזוהר של הנבחרת הייתה בשנות ה-80 של המאה ה-20 כאשר היא זכתה במדליית כסף במשחקים האולימפיים ובאליפות אירופה. עם התפרקות יוגוסלביה בשנת 1992 הנבחרת הפסיקה להתקיים. בסוף שנות ה-90/תחילת המאה ה-20 הנבחרת חודשה את פעילותה כנבחרת סרביה ומונטנגרו למספר שנים, אך בסוף בעקבות התפרקות הפדרציה. 1980 – 1984 – מקום 6 1988 – 1959 – מקום 4 1964 – מקום 6 1967 – מקום 6 1983 – מקום 8 1990 – 1954 – מקום 5 1956 – מקום 9 1960 – מקום 4 1962 – מקום 5 1964 – מקום 7 1966 – מקום 6 1968 – 1970 – 1972 – מקום 8 1974 – מקום 8 1976 – מקום 5 1978 – 1980 – 1981 – מקום 4 1983 – מקום 4 1985 – מקום 5 1987 – 1989 – מקום 4 1991 – 1997 – מקום 8 1999 – מקום 7 2001 – מקום 7 2009 – מקום 6 ערך זה הוא קצרמר בנושא כדורסל ובנושא יוגוסלביה. אתם מוזמנים לתרום לוויקיפדיה ולהרחיב אותו.
אליפות אירופה בכדורסל נשים 1970

אליפות אירופה בכדורסל נשים 1970, הייתה האליפות האזורית ה-12 שאורגנה על ידי פיב"א אירופה. האליפות נערכה בהולנד בין ה-11 בספטמבר ל-19 בספטמבר 1970. ברית המועצות זכתה באליפות בפעם העשירית בתולדותיה ובפעם השישית ברציפות. בתחרות השתתפו 12 נבחרות. הם חולקו ל-2 בתים. הקבוצה המנצחת וסגניתה בכל בית המשיכו התמודדות על המדליות בשיטת פלייאוף. יתר הקבוצות התמודדו על מקומות 5–12. משחק הגמר משחק על המקום השלישי יורובאסקט 1970 באתר פיב"א אירופה אליפות אירופה 1970 באתר פיב"א
אליפות אירופה בכדורסל נשים 1972

אליפות אירופה בכדורסל נשים 1972, הייתה האליפות האזורית ה-13 שאורגנה על ידי פיב"א אירופה. האליפות נערכה בבולגריה בין ה-6 באוקטובר ל-16 באוקטובר 1972. ברית המועצות ניצחה באליפות בפעם ה-11 בתולדותיה ובפעם השביעית ברציפות. אדריאנה ביליד מאוסטריה הייתה לקלעית המצטיינת של האליפות, אך נבחרתה סיימה במקום האחרון. בתחרות השתתפו 12 נבחרות. הם חולקו ל-2 בתים. 3 קבוצות מכל בית המשיכו התמודדות על המדליות. יתר הקבוצות התמודדו על מקומות 7-12. יורובאסקט 1972 באתר פיב"א אירופה אליפות אירופה 1972 באתר פיב"א
אליפות אירופה בכדורסל נשים 1974

אליפות אירופה בכדורסל נשים 1974, הייתה האליפות האזורית ה-14 שאורגנה על ידי פיב"א אירופה. האליפות נערכה באיטליה בין ה-23 באוגוסט ל-3 בספטמבר 1974. ברית המועצות ניצחה באליפות בפעם ה-12 בתולדותיה ובפעם השמינית ברציפות. בתחרות השתתפו 13 נבחרות. הם חולקו ל-3 בתים. מנצחת הבית וסגניתה המשיכו התמודדות על המדליות. נבחרת איטליה העפילה ישירות לבית הגמר. יתר הקבוצות התמודדו על מקומות 8-13. יורובאסקט 1974 באתר פיב"א אירופה אליפות אירופה 1974 באתר פיב"א
התקפת ביטול אימות ברשת אלחוטית

התקפת ביטול אימות ברשת אלחוטית (אנגלית: Wi-Fi Deauthentication Attack) נחשבת להתקפת מניעת שירות ומטרתה לשבש את התקשורת בין משתמש הקצה לנקודת הגישה האלחוטית. בהתקפה זו, שולח התוקף מנות לניתוק כל המשתמשים המחוברים אל נקודת הגישה האלחוטית ומנצל זאת למספר מטרות: זיהוי מזהה רשת (ESSID) מוסתר. לכידת לחיצות ידיים (HandShakes) בפרוטוקול WPA/WPA2 ואילוץ המשתמש לבצע אימות מחדש. יצירת בקשות ARP זדוניות. התקפה זו היא חסרת תועלת אם אין משתמשים המחוברים אל נקודת הגישה האלחוטית. לשם ביצוע התקפה זו על התוקף לדעת את כתובת ה-MAC של הקורבן ואת שם נקודת הגישה האלחוטית. ניתן לאבחן תקשורת אלחוטית בעזרת מספר כלים: Aircrack-ng Scapy MDK3 Void11 Zulu WiFi Tool תקשורת אלחוטית IEEE 802.11 התקפת שיבוש Wi-Fi הגנה מפני התקפות ביטול אימות ברשת אלחוטית (באנגלית) חסרונות הרשת אלחוטית (באנגלית) עמוד הבית של סט הכלים Aircrack-ng (באנגלית)
אליפות אירופה בכדורסל נשים 1976

אליפות אירופה בכדורסל נשים 1976, הייתה האליפות האזורית ה-15 שאורגנה על ידי פיב"א אירופה. האליפות נערכה בצרפת בין ה-20 במאי ל-29 במאי 1976. ברית המועצות ניצחה באליפות בפעם ה-13 בתולדותיה ובפעם התשיעית ברציפות. מריה וגר מיוגוסלביה זכתה בתואר "קלעית התחרות" בפעם השלישית בקריירה. בתחרות השתתפו 13 נבחרות. הם חולקו ל-3 בתים. מנצחת הבית וסגניתה המשיכו התמודדות על המדליות. נבחרת צרפת העפילה ישירות לבית הגמר. יתר הקבוצות התמודדו על מקומות 8-13. נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בירושלים בהשתתפות 4 קבוצות. בעקבות הפסדים להולנד, בלגיה ואנגליה הנבחרת לא העפילה. יורובאסקט 1976 באתר פיב"א אירופה אליפות אירופה 1976 באתר פיב"א
אליפות אירופה בכדורסל נשים 1978

אליפות אירופה בכדורסל נשים 1978, הייתה האליפות האזורית ה-16 שאורגנה על ידי פיב"א אירופה. האליפות נערכה בפולין בין ה-20 במאי ל-30 במאי 1978. ברית המועצות ניצחה באליפות בפעם ה-14 בתולדותיה ובפעם העשירית ברציפות. בתחרות השתתפו 13 נבחרות. הם חולקו ל-3 בתים. מנצחת הבית וסגניתה המשיכו התמודדות על המדליות. נבחרת פולין העפילה ישירות לבית הגמר. יתר הקבוצות התמודדו על מקומות 8–13. נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בטבריה בהשתתפות 3 קבוצות. בעקבות הפסדים להולנד ורומניה הנבחרת לא העפילה. יורובאסקט 1978 באתר פיב"א אירופה אליפות אירופה 1978 באתר פיב"א
יוחננוף

האם התכוונתם ל... יהודה יוחננוף – אלוף-משנה במילואים, שפיקד על גדוד 890 וחטיבת החרמון שמואל כהן-יוחננוף – ממייסדי תל אביב רשת יוחננוף – רשת מרכולים ישראלית
אן קלבלו

אן תרזה קלבלו (באנגלית: Ann Theresa Calvello;‏ 1 באוגוסט 1929 – 14 במרץ 2006) הייתה ספורטאית ודמות בולטת אמריקאית בתחום הרולר דרבי. אן קלבלו היא מסן פרנסיסקו, קליפורניה, שם סיימה למודי תיכון ביוני 1947. היא התחילה להתחרות ברולר דרבי בשנת 1948, בליגת International Roller Speedway. קלבלו הייתה ידועה כחמת מזג, ונודעה בשל הניראות הבלתי-קונבנציונלית שלה - בצבע שיער ואיפור "פראיים". אוהדיה כינו אותה "אף בננה". היא התחרתה ברולר דרבי בסך הכל במשך שבעה עשורים: משנות הארבעים של המאה העשרים, ועד תחילת שנות האלפיים. היא התחרתה ברחבי עולם, כולל באירופה, גואם, הפיליפינים, קובה, אוסטרליה וכמובן בכל רחבי ארצות הברית. היא שברה את האף 12 פעמים במהלך הקריירה שלה. היריבה המפורסמת שלה על מסלול ההחלקה הייתה ג'ואן וסטון. ב-11 באוגוסט 1953 אן ילדה בת, טרי אן לנגלי-קונטה. ב-1968, לאחר שפרשה מהספורט בפעם הראשונה, היא הוכנסה להיכל התהילה של הרולר דרבי. קלבלו חיה בסוף ימיה בסן ברונו, קליפורניה, עם החתולים שלה. היא מעולם לא פרשה באופן רשמי מרולר דרבי, אבל לא התחרתה מאז 2000, חוץ מפעם אחת ב-2002 כשחזרה למסלול בפעם האחרונה כדי לנצח בתחרות עם קנת' לוג' III בפרק הסיום של תוכנית הטלוויזיה RollerJam. בתחילת 2006, היא אובחנה עם סרטן הכבד, ונפטרה בגיל 76 כעבור זמן קצר. קלבלו היא הספורטאית המקצועית היחידה שהתחרתה במשך שבעה עשורים בענף ספורט. בשנת 2001, יצא Demon Of The Derby, סרט דוקומנטרי ביוגרפי אודות קלבלו. הסרט יצא גם ב-DVD, ולעיתים מוקרן  למטרות גיוס כספים על ידי רולר ליגות דרבי. קלבלו תרמה מספר גדול של צילומים נדירים מהאוסף הפרטי שלה לפרסום בספר Roller Derby Classics…and more! מאת ג'ים פיצפטריק, שיצא ב-2005. היא גם כתבה את ההקדמה לספר. בפברואר 2006, קלבלו הופיעה במספר פרקים של סדרת הריאליטי Rollergirls,ששודרה ברשת A&E. בקטעים  שצולמו ב-2005, חברות קבוצת הדרבי TXRD Lonestar Rollergirls נסעו לקליפורניה כדי לחפש את הגיבורה שלהן, קלבלו. קבוצת TXRD כינתה את האילפות שלהן על שמה. ב-2011, יצא הספר The Blonde Bomber & The Last Hurrah of Ann Calvello and the Resurrection of a Unique American Sporting Event מאת אנדרו ג'. אפשטיין, שמתאר את הרנסאנס שעבר ענף הרולר דרבי, ויחד עם צילומים וסיפורים אישיים, מצייר גם את ההיסטוריה ואת הדמויות המובילות של התחום. מדיה וקבצים בנושא אן קלבלו בוויקישיתוף Demon Of The Derby: The Ann Calvello Story - אתר הסרט The National Roller Derby Hall of Fame עמוד לזכרה של אן קלבלו Roller Derby Classics…and more! (Archived 2009-10-25) (אתר הספר) ביקורת על הספר The Blonde Bomber & The Last Hurrah of Ann Calvello and the Resurrection of a Unique American Sporting Event The Great Ann Calvello Remembered "Events & Inductees", Roller Derby Hall of Fame Ann Calvello, 76, a Legend in Roller Derby's Rowdy Rinks, Dies, Douglas Martin, New York Times, March 17 2006
אליפות אירופה בכדורסל נשים 1980

אליפות אירופה בכדורסל נשים 1980, הייתה האליפות האזורית ה-17 שאורגנה על ידי פיב"א אירופה. האליפות נערכה ביוגוסלביה בין ה-19 בספטמבר ל-28 בספטמבר 1980. ברית המועצות ניצחה באליפות בפעם ה-15 בתולדותיה ובפעם ה-11 ברציפות. בתחרות השתתפו 14 נבחרות. הם חולקו ל-3 בתים. מנצחת הבית וסגניתה המשיכו התמודדות על המדליות. נבחרות יוגוסלביה וברית המועצות העפילה ישירות לשלב השני. בשלב השני 8 קבוצות התחרו ב-2 בתים על העפלה לחצי הגמר. משחק הגמר משחק על המקום השלישי נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בוויגו בהשתתפות 4 קבוצות. בעקבות הפסדים לספרד ואנגליה וניצחון בודד על גרמניה המערבית הנבחרת לא העפילה. יורובאסקט 1980 באתר פיב"א אירופה אליפות אירופה 1980 באתר פיב"א
חסינות

האם התכוונתם ל... חסינות (חוק) (אנ') – חוק שבאמצעותו המדינה מעניקה לאנשים או גופים משפטיים חסינות מפני פעולות משפטיות חסינות דיפלומטית – חסינות המוענקת לדיפלומטים חסינות פרלמנטרית – חסינות המוענקת לחברי פרלמנטים ברחבי העולם חסינות חברי הכנסת חסינות נשיא מדינת ישראל אימוניטס – חסינות משפטית בעזרתה זכתה סניורה של ימי הביניים בפטור ממס חסינות (מדעי המחשב) – היכולת של מערכת מחשוב להתמודד עם שגיאות בזמן ריצה חסינות (רפואה) – עמידותו של הגוף בפני זיהומים חסינות עדר – גנה עקיפה מפני מחלות זיהומיות, המתרחשת כשאחוז גדול מהאוכלוסייה הופך חסין למחלה
איפסוויץ' (פירושונים)

האם התכוונתם ל... איפסוויץ' – עיר במחוז סאפוק שבאנגליה איפסוויץ' טאון – מועדון הכדורגל הבכיר של העיר איפסוויץ' איפסוויץ' (מסצ'וסטס) – עיר במדינת מסצ'וסטס שבארצות הברית איפסוויץ' (קווינסלנד) – עיר במדינת קווינסלנד שבאוסטרליה
קריאמה שחורת-רגל

קריאמה שחורת-רגל (שם מדעי: Chunga burmeisteri) היא מין של עוף דרום אמריקאי ממשפחת הקריאמיים הקרובה למין קריאמה אדומת-רגל, אך היא שייכת לסוג נפרד ויחידי. הקריאמה חיה ביערות ובערבות של בוליביה, פרגוואי וארגנטינה. אורכה של הקריאמה 70–85 סנטימטרים ומשקלה עד 1.5 קילוגרם. היא בעלת צוואר ארוך, רגליים שחורות וארוכות וראש מוצק עם מקור גדול וקשיח. העיניים גדולות וכחולות והנוצות אפורות לאורך הגוף למעט שולי הזנב והכנפיים. הקריאמה חיה רוב זמנה על הקרקע של הערבות והיערות באזור חיותה. היא טורפת הניזונה מיונקים, זוחלים שונים כולל נחשים ארסיים, עופות קטנים וחסרי חוליות ולעיתים גם מצמחים. מדיה וקבצים בנושא קריאמה שחורת-רגל בוויקישיתוף קריאמה שחורת-רגל, באתר ITIS (באנגלית) קריאמה שחורת-רגל, באתר NCBI (באנגלית) קריאמה שחורת-רגל, באתר Animal Diversity Web (באנגלית) קריאמה שחורת-רגל, באתר GBIF (באנגלית) קריאמה שחורת-רגל באתר הרשימה האדומה של IUCN
יסעור לבן-מצח

יַסְעוּר לְבֶן-מֵצַח (מוכר גם בתרגום החופשי מהשם האנגלי בתור יסעור מפוספס, שם מדעי: Calonectris leucomelas), הוא מין של עוף ימי ממשפחת היסעוריים המצוי באוקיינוס השקט. בישראל הוא מזדמן נדיר ביותר בחוף הצפוני במפרץ אילת, עם ארבע תצפיות עד היום בשנים 1992, 1993, 2003 ו-2008. אורכו של היסעור עד 50 ס"מ ומוטת כנפיו 122 ס"מ בממוצע. היסעור בעל נוצות מפוספסות באפור בפלג גופו העליון, כנפיו חומות ושאר הגוף מהראש עד הזנב לבן. הרגליים הקטנות ורודות ובעלות קרומי שחייה. היסעור דואה על הרוחות של האוקיינוס הפתוח במשך חודשים ובו מחפש את מזונו. הוא ניזון מלהקות של דגים קטנים כמו אנשובי או סרדין ומסרטנונים. הוא נוחת על היבשה בעיקר בעונת הרבייה. היסעורים מקננים לחופי האוקיינוס השקט ובעיקר ביפן ובחצי האי הקוריאני וכן בעוד כמה איים. הם נפוצים בעוד כמה אזורים מהודו עד לניו זילנד. יסעורים אלה פיתחו צורה מיוחדת להמריא ביפן - הם מטפסים בתורות אחד אחד לצמרת של עץ ומשם הם מצליחים להמריא ביתר קלות מבלי לאמץ את שריריהם. מדיה וקבצים בנושא יסעור לבן-מצח בוויקישיתוף יסעור לבן-מצח, באתר ITIS (באנגלית) יסעור לבן-מצח, באתר NCBI (באנגלית) יסעור לבן-מצח, באתר Animal Diversity Web (באנגלית) יסעור לבן-מצח, באתר GBIF (באנגלית) יסעור לבן-מצח באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003 ערד בן דוד, יסעור לבן-מצח, באתר הצפרות הישראלי The Israeli Birding Website - birds of Israel checklist, israbirding
ארוך טופר

ארוך טופר (שם מדעי: Dolichonyx oryzivorus) הוא מין של עוף ממשפחת הפזאיים והוא העוף היחיד בסוגו. הוא מצוי באמריקה הצפונית ונודד דרומה כל שנה עד לאמריקה הדרומית. אורכו של העוף 16-18 ס"מ ומשקלו עד 28 גרם. הזכרים בעלי צבעי רבייה שחורים עם עורף זהוב, מקור אפור וכתפיים לבנות וראשיהם שחורים. הקבות לעומתם אפורות ודהויות יותר. הזכרים טריטוריאליים ותוקפים כל מסיג גבול. הם חיים בערבות של אמריקה הצפונית בדרום קנדה וצפון אמריקה הצפונית. הם נודדים בחורף הקר כ-12,000 ק"מ דרומה עד לערבות אמריקה הדרומית בברזיל, פרגוואי, ארגנטינה ובוליביה. להקות הציפורים עוצרות לאכילה של זרעים, גרגרים וחרקים שהם מוצאים. עופות אלה הם פוליגמיים וכל נקבה מטילה 5-6 ביצים שהיא מטפלת בהם ללא עזרת הזכר. מדיה וקבצים בנושא ארוך טופר בוויקישיתוף ארוך טופר, באתר ITIS (באנגלית) ארוך טופר, באתר NCBI (באנגלית) ארוך טופר, באתר Animal Diversity Web (באנגלית) ארוך טופר, בבסיס הנתונים ARKive (באנגלית) ארוך טופר, באתר האנציקלופדיה של החיים (באנגלית) ארוך טופר, באתר Internet Bird Collection (באנגלית) ארוך טופר, באתר GBIF (באנגלית) ארוך טופר, באתר אנציקלופדיה בריטניקה (באנגלית) ארוך טופר באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
קוליברי ענק

קוליברי ענק (שם מדעי: Patagona gigas) הוא מין יחיד בסוגו של עוף ממשפחת הקוליבריים והוא המין הגדול ביותר במשפחה זו. הוא מצוי במערב אמריקה הדרומית. אורכו של הקוליברי הענק מגיע לאורך 14 ס"מ, ולמוטת כנפיים של 21-25 ס"מ ולמשקל של 18-24 גרם הוא דומה לממדיו של זרזיר מצוי. הקוליברי בעל גוון נוצות כתום עם כנפיים ירוקות כהות ונקודות לאורך גופו. הזנב ארוך, מחודד ושחור והרגליים קטנות. כמו לרוב הקוליברים הוא מוצלח בתעופה במקום ומרפרף סביב הפרחים מהם הוא ניזון. הוא מצוי ביערות הרריים במורדות האנדים וסביב לחופי האוקיינוס השקט. הוא חי מקולומביה ועד לצ'ילה וארגנטינה עד לקצה הדרומי של אמריקה. P. g. gigas. P. g. peruviana מדיה וקבצים בנושא קוליברי ענק בוויקישיתוף קוליברי ענק, באתר ITIS (באנגלית) קוליברי ענק, באתר NCBI (באנגלית) קוליברי ענק, באתר Animal Diversity Web (באנגלית) קוליברי ענק, באתר האנציקלופדיה של החיים (באנגלית) קוליברי ענק, באתר GBIF (באנגלית) קוליברי ענק באתר הרשימה האדומה של IUCN
יועץ לנשיא ארצות הברית

היועץ לנשיא ארצות הברית (באנגלית: Counselor to the President) הוא אחד מצוות היועצים הקרובים ביותר לנשיא ארצות הברית. המשרה נוצרה בתקופת ריצ'רד ניקסון בשנת 1969. מכהן במשרה היה חבר בקבינט של ארצות הברית. מצב זה נשמר עד לשנת 1993. בתקופת ריצ'רד ניקסון מספר אנשים החזיקו את המשרה במקביל. לעומת זאת, בתקופת ג'ימי קרטר המשרה הייתה פנויה. בתקופת ג'ורג' הרברט ווקר בוש על איוש המשרה הוחלט רק בשנה הרביעית לכהונתו. זמן קצר לאחר מערכת הבחירות של שנת 2016, דונלד טראמפ הכריז שבכוונתו למנות למשרה זו את קליאן קונוויי ואת סטיב בנון יועץ בכיר ו"אסטרטג הראשי". לאחר שבנון עזב את הצוות של בית הלבן באוגוסט 2017, ג'וני די סטפנו מונה ליועץ נוסף. יועץ בכיר לנשיא ארצות הברית
נקר מצויץ

נקר מצויץ (שם מדעי: Dryocopus pileatus) הוא מין ממשפחת הנקריים המצוי באמריקה הצפונית. זהו מין הנקר השני בגודלו באמריקה לאחר המין הנדיר נקר שנהבי (Campephilus principalis). אורכו של הנקר 40–49 סימטרים ומוטת כנפיו 66–75 סנטימטר, משקלו 250–400 גרם. הוא בעל ראש לבן המפוספס בשלושה פסים שחורים לאורך העיניים, הסנטר והמצח וכן בעל מקור אדום וכיפה אדומה מצוייצת. שאר הגוף שחור והרגליים בעלי טפרים ארוכים ואפורים. הנקר מצוי ביערות של ארצות הברית וקנדה ומחפש חרקים בין העצים. מקורו החזק עוזר לו לשבור את הקליפה החזקה של העצים ולהגיע לזחלים ולחרקים המקננים בקליפות. אין סכנה לנקר בטבע. D. p. pileatus D. p. abieticola D. p. floridanus D. p. picinus מדיה וקבצים בנושא נקר מצויץ בוויקישיתוף נקר מצויץ, באתר ITIS (באנגלית) נקר מצויץ, באתר NCBI (באנגלית) נקר מצויץ, באתר Animal Diversity Web (באנגלית) נקר מצויץ, בבסיס הנתונים ARKive (באנגלית) נקר מצויץ, באתר Internet Bird Collection (באנגלית) נקר מצויץ, באתר GBIF (באנגלית)
איסו סואומן קיאליופי

איסו סואומן קיאליופי (בפינית: Iso suomen kielioppi, מילולית: "הדקדוק הגדול של הפינית") הוא ספר יעץ שעוסק בדקדוק הפיני. הוא הוצא לאור בשנת 2004 על ידי האגודה לספרות פינית ונחשב לספר המקיף ביותר בתחומו גם בימינו. הספר נכתב במסגרת שיתוף פעולה בין האולי האקולינן, מאריה וילקונה, ריטה קורהונן, וסה קויויסטו, טריה-ריטה היינונן ואיריה אלהו, מומחים בולטים לשפה הפינית. הספר, שבו 1,698 עמודים, נבדל מספרי דקדוק קודמים בכך שהוא משתמש בגישה דסקריפטיווית (תיאורית) ומתאר גם את הפינית הדבורה בנוסף לפינית הספרותית הסטנדרטית. כמו כן, הספר זמין כולו בצורה מקוונת בחינם. הגרסה השלמה של הספר באינטרנט (בפינית) ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
בית שניאורסון

בית שניאורסון הוא מבנה מגורים ישן הממוקם בלב היישוב היהודי בחברון, שנבנה במאה ה-19 כ-10 מטרים דרומית לבית הדסה. בעבר היה הבית אחד המבנים ששימשו את קהילת חב"ד בחברון, הוא שימש כבית ועד קהילתי, בית מדרש, בית הכנסת אורחים ובית מגורים. בבית שניאורסון התגוררה הרבנית מנוחה רחל סלונים מחב"ד, הנחשבת "אם היישוב היהודי בחברון" ורבים שחרו לפתחה ובאו לבקש את ברכותיה בלשכתה שבבית זה. עם חידוש היישוב היהודי נוספו לבניין 2 קומות ולחזיתו הצפוני של הבניין הוצמד בניין חדש הנקרא בית השישה על שם ששת המתנחלים שנרצחו במאי 1980 בפיגוע בבית הדסה. בצדו האחורי של בית שניאורסון נבנה בניין נוסף הנקרא בית פינק (ע"ש התורמים). כיום מתגוררות בבניין 6 משפחות גדולות ובקומת הכניסה נפתח פעוטון. מספר פעמים אירעו תקריות אלימות של תושבים ערבים כלפי תושבי הבניין, והוגברה בו האבטחה. ב־2009 תבע תושב העיר בשם ארבעה משפחות פלסטיניות את תושבי הבניין על פלישה לנכס נטוש סמוך והרחבת המבנה ללא אישור. ב־2017 פסקה שופטת בית המשפט השלום בירושלים כי על הנתבעים להסיר את הפלישה בתוך 60 יום. מדיה וקבצים בנושא בית שניאורסון בוויקישיתוף בית שניאורסון באתר זופ. בית שניאורסון באתר חברון. יחיאל לייטר אצל הרבי מלובביץ' על בית שניאורסון תושב 'בית שניאורסון' ל'שטורעם': "הערבים ירו צרורות, הסתרנו הילדים מאחורי קירות" ביהמ"ש: "בית שניאורסון" בחברון פולש לשטח פלסטיני, פסקדין, 9 בינואר 2017